דף הבית / חדשות / תמונת מצב מלאה: צעדות הטרור של "השיבה הביתה"
תמונת מצב מלאה: צעדות הטרור של "השיבה הביתה"
כוחות צה"ל ערוכים כמידי שבוע עם יותר ממאה צלפי מג"ב, כוחות גולני, נח"ל, גבעתי, וטנקים של חטיבת 7 שהתפרסו לכל אורך גבול הרצועה. ההנחייה לכוחות היא חד משמעית: לא לאפשר לאף מחבל לחדור לתוך שטח ישראל.
משרד הפנים בעזה דיווח אתמול (שישי) על צעדות הטרור ו"החזרה הגדולה הביתה": "מאז תחילת ״צעדת השיבה״ ביום השנה לרגל יום האדמה, 30 במרץ, רתמו משרד הפנים והביטחון הלאומי את כל משאביו האנושיים והחומריים לשירות עמנו ועמדו לצדם. כל יום שישי, אבטחה, שיטור ושירותים מתפרסים כדי לתמוך בהמוני ״המפגינים״, להקל על ארגוני הטרור, לאבטח את האוהלים והחפצים שלהם באזורים המזרחיים של רצועת עזה, ולספק שירותי אמבולנס והצלה לשירותים רפואיים ואנשי הגנה אזרחית".
עוד נמסר ממשרד הפנים: "משרד הפנים והביטחון הלאומי העזתי, יישאר בכל התחנות לצד עמנו, בלי קשר לקורבנות ולנטל, במלחמה ובשלום, בטוב וברע, כדי שעמנו ישיג את חירותו וישיג את שאיפותיו".
רב המחבלים איסמעיל הנייה התייחס למשלחת חמאס בקהיר שדנה עם המצרים בארבעה תיקים, בעיקרי הפיוס והביטחון ואמר: "מצרים עושה מאמצים עם גורמים בינלאומיים ואירופיים ליישם פרויקטים בעזה. מצרים לא עשתה שום הצעה או עסקה להפסיק את צעדת השיבה הגדולה. אנחנו לא מבקשים ליצור מסגרת מקבילה לאש"ף או לוועד המנהל בעזה. נושא הנשק אינו סחיר בשלב השחרור הלאומי. יש הבנה מצרית על אופי המצב ההומניטארי ברצועת עזה. מצרים רוצה לפתוח את מעבר רפיח לחלוטין, אבל יש תנאים שמפריעים לו. תוצאות האסיפה הלאומית אינן מייצגות קונצנזוס לאומי ואינן משקפות את רצונו של העם העם הערבי בגדה. אנחנו לא רוצים חלוקות נוספות בזירה הערבית ואנחנו רוצים שאש"ף יהיה חזק ומאוחד. אנחנו לא נעים על בסיס של מועצה לאומית חלופית או מקבילה, ועשינו מאמצים רבים לשכנע את אבו מאזן לוותר על הרעיון שלו".
גורמי הרפואה בעזה פינו אתמול את הפצועים והודיעו על 4 מחבלים מחוסלים ברצועה.
הערבים מדווחים על מחבלון בן 15 שמת היום מפצעיו לאחר שבא לפגע אתמול בגדר ונפצע על ידי כוחותינו. מדובר במחבלון עזאם הילאל ריאד עווידה ימ״ש, בן 15, אשר מצא את מותו כתוצאה מפגיעת ראש, אתמול. צפו ברגעי הפרידה מהמחבלון הקטן שמת הבוקר מפצעיו עזאם הילאל ריאד עווידה ימ״ש.
סרטון: צפו ברגעי הכוחות אשר הגיעו לפזר את המחבלים ולהבריחם חזרה לשטח הרצועה, לאחר שהנבלות הצליחו לחתוך את הגדר ולחדור לשטח ישראל.
סרטון ערוך של האויב, בו נראים חיילי צה״ל היקרים מבצעים ״פשעי מלחמה״ לטענתם, בירי חי על מנת להרוג את ״המפגינים התמימים״ במהלך צעדות הטרור בשבועות האחרונים.